เรื่องร้องเรียน (ไม่ระบุ) วันที่ 2022-07-11 03:10:24 — แขวงพระโขนงเหนือ เขตวัฒนา กรุงเทพมหานคร
แจ้งปัญหาที่เกิดขึ้น
ขอแจ้งปัญหาที่เกิดขึ้น เนื่องจากปัจจุบันเสาสื่อสาร ซึ่งคาดว่าเป็นของToT ที่ตั้งอยู่หน้ารั้วบ้านได้เกิดการเอียงเข้าหารั้วบ้าน ตัวฐานเสา เกิดการเคลื่อนตัว เนื่องจากมีการดึงจากสายสื่อสารที่นำมาเกาะติดไว้กับเสา ซึ่งอาจสามรถล้มลงมาได้ตลอดเวลา และทำให้มีสายสื่อสารทั้งหมดเข้ามาอยู่ในเขตบริเวณบ้าน และที่สำคัญ คือทำให้กำแพงบ้านของข้าเจ้า เกิดความเสียหายอย่างรุนแรง เกิดการแตก และแยกออกจากกัน ซึ่งอาจนำมาซึ่งการพังทลายของโครงสร้างกำแพงทั้งหมด และอาจทำความเสียหายกับบ้านที่อยู่ติดกำแพงได้ ข้าพเจ้าได้ติดต่อไปยังหน่วยงาน กสทช. (เลขรับ 2206034296) ตั้งแต่ต้นปี ได้รับแจ้งว่าเป็นเสาของ ToT ขณะนั้นความเสียหายยังไม่ถึงขนาดปัจจุบัน โดยข้าพเจ้ารอการประสานงานจาก กสทช. และ ToTโดยทางหน่วยงานที่เกี่ยวข้อง ไม่ได้มีการกำหนดเวลาในการเข้ามาแก้ไข ดังนั้นขอความอนุเคราะห์จากท่านผู้ว่าราชการกรุงเทพมหานครฯ ช่วยประสานหน่วยที่เกี่ยวข้องเข้ามาดูแลด้วยครับ ก่อนที่จะเกิดเหตุการณ์ที่ไม่คาดฝัน และสูญเสีย ขึ้นในอนาคตอันใกล้
จึงเรียนมาเพื่อทราบ และดำเนินการต่อด้วยเร่งด่วน จะเป็นพระคุณยิ่ง

นพนท คัมภีรญาณนนท์